Diari Oficial de la Generalitat Valenciana


Sumari del DOGV 2175, del 30-12-1993 (1993/830187)

RESOLUCIÓ de 16 de desembre de 1993, de la Mesa de les Corts Valencianes, per la qual es convoquen beques per a la formació practica de documentalistes i bibliotecaris
-----------------------------------------------------------------------------------------------------------------------------------------------------------------------

### Dades del document

Número de DOGV
:   2175

Data del DOGV
:   30-12-1993

Secció del DOGV
:   ALTRES DISPOSICIONS

Número del document
:   1993/830187


Data del document
:   16-12-1993

Organisme emissor
:   Corts Valencianes

Tipus de document
:   Resolució

Resolució de 16 de desembre de 1993, de la Mesa de les Corts Valencianes, per la qual es convoquen beques per a la formació pràctica de documentalistes i bibliotecaris.  
La Mesa de les Corts Valencianes, en la reunió realitzada el dia 16 de desembre de 1993, ha resolt convocar 4 beques per a desplegar tasques d'estudi i treballs en les àrees de documentació i biblioteca relacionades amb l'activitat Parlamentaria d'aquesta institució, d'acord amb les següents  
Bases  
Primera. Objecte  
Les Corts Valencianes convoquen quatre beques per a la realització de treballs i estudis de caràcter documental i parlamentari relacionats amb l'activitat parlamentària i amb la documentació que obra en la cambra.  
Segona. Durada i quantia  
1. Cadascuna de les beques tindrà una durada de 12 mesos, i la quantia total serà de 1.500.000 pessetes brutes, que es percebran a l'acabament del mes a raó de 125.000 pessetes prèvia certificació del lletrat major.  
Les Corts Valencianes contractaran una assegurança d'accidents i de malaltia per a cadascun dels/de les becaris/àries pel temps de durada de la beca, en el supòsit que no tinguen cobertes aquestes contingències. Les beques seran indivisibles i improrrogables. Seran incompatibles amb qualsevol altra concedida per al mateix període.  
2. La concessió i aprofitament de la beca no suposarà vinculació laboral o funcionarial entre el becari i la cambra.  
Tercera  
1. El jurat estarà constituït per:  
- El President de la Cambra o vice-president en qui delegue.  
- Un secretari de la mesa.  
- El Lletrat Major o lletrat/da en qui delegue.  
- Un/a professor/a d'universitat especialista en la matèria.  
- Un/a arxiver/a bibliotecari/ària documentalista, funcionari/ària de les Corts Valencianes.  
- Un/a funcionari/ària de l'àrea administrativo-parlamentària que actuarà com a secretari/ària.  
2. Abans dels quinze dies següents a l'acabament del termini de presentació de sol·licituds, el jurat es reunirà per a examinar-les i elevar-les a la Mesa de les Corts.  
3. La convocatòria de les beques podrà declarar-se deserta.  
4. Es constituirà una borsa de reserva amb els/les aspirants a les beques que, havent superat la selecció, no en resulten adjudicataris/àries. Aquesta borsa de reserva es mantindrà fins l'acabament de la beca. S'entendrà que han superat la selecció aquells/es aspirants que obtinguen una qualificació igual o superior a 10 punts.  
Quarta. Sol·licitants  
1. Poden sol·licitar la concessió de beques els llicenciats/des universitaris/àries de nacionalitat espanyola que residesquen a la Comunitat Valenciana.  
2. Es consideraran mèrits preferents:  
a) Expedient acadèmic, fins a 4 punts.  
b) Cursos sobre la matèria objecte de la convocatòria:  
- Cursos de més de 200 hores lectives, 4 punts.  
- Altres cursos, fins a 2 punts.  
c) Coneixement del valencià, fins a 2 punts.  
d) Coneixement d'altres idiomes, fins a 2 punts.  
e) Titulacions acadèmiques, sempre que, no constituesca requisit per accedir a aquestes beques:  
- Llicenciatura 1 punt.  
- Tesis doctoral 2 punts.  
3. Els/les sol·licitants podran ser convocats/des a la realització d'una entrevista.  
Cinquena. Sol·licituds  
1. Els/les sol·licitants de les beques hauran de presentar una instància dirigida a la Presidència de les Corts Valencianes en el registre general de les Corts Valencianes, carrer Salvador, números 15 i 17 de València, segons el model annex, acompanyada de la documentació que acredite de manera fefaent les condicions a què es refereix la base anterior.  
2. El termini de presentació de sol·licituds serà de 15 dies hàbils, computables des de la publicació d'aquestes bases en el DOGV i en el BOCV.  
Sisena. Obligacions del becari/ària  
1. El becari/ària una vegada accepte la beca adquireix els compromisos següents:  
a) Presentar certificació que acredite no patir malaltia contagiosa o defecte físic que impedesca la prestació dels estudis i treballs que comporta l'acceptació de la beca.  
b) Complir les bases de la convocatòria i altres normes que resulten d'aplicació com a conseqüència d'aquesta.  
2. Començar el gaudiment de la beca el dia que s'assenyale.  
3. El becari/ària durà a terme les seues tasques en les dependències de les Corts Valencianes en les condicions de lloc i temps que se li indiquen, amb un mínim de set hores diàries.  
Els treballs realitzats seran de propietat de les Corts Valencianes, i no podran ser utilitzats pels/per les autors/res sense l'autorització corresponent.  
4. Les Corts Valencianes es reserven el dret de suspendre o, si escau; revocar l'aprofitament de la beca, en el supòsit que el becari/ària no realitze els treballs per a la formació pràctica en condicions satisfactòries.  
5. L'incompliment pel/per la becari/ària de les obligacions podrà produir la privació de la beca pel temps que quede pendent, sense perjudici de les responsabilitats que resulten exigibles.  
València, 16 d'octubre de 1993.- El President: Antoni García Miralles.  
ANNEX  
Model de sol·licitud  
Convocatòria beques   
   
 (primer cognom)  
   
 (nom)  
   
 (segon cognom)  
Data de naixement   
Nacionalitat   
Document Nacional d'Identitat   
Domicili   
Població CP   
Telèfon   
Llicenciat/ada en:  
Mèrits que s'al·leguen:  
València de de   
PRESIDENCIA DE LES CORTS VALENCIANES